فیلیسطین دؤولت باشقانی محمود عباس جمهور باشقانی رجب طیب اردوغانی "2018 قودس ایسلام دونیاسی گنج‌لیک پایتاختی" پروقرامینا فخری قوناق اولا‌راق دعوت ائتدی.
فیلیسطین گنج‌لر و ایدمان ناظری جبرئیل راژوب وئردیگی آچیقلامادا عباس ین ایسلام کونفرانسی دیالوگ و امکداش‌لیق گنج‌لر فورومو ایله حیاتا کئچیردیگی "2018 قودس ایسلام دونیاسی گنج‌لیک پایتاختی" پروقرامی چرچیوه‌سینده ائو صاحبی کیمی اردوغانا دعوت مکتوبو یازدیغینی بیلدیردی.
راژوب عباس‌ین دعوت مکتوبوندا اردوغانا ایسلام امکداش‌لیق تشکیلاتی‌نین حاضیرکی صدری کیمی قودس ایله باغلی آلمیش اولدوغو تشببوس و اولوسلار آراسی آرئنادا گؤستردیگی صمیمی دسته‌یه گؤره تشکورلرینی دیله گتیردیگینی وورغولادی.
ایسلام کونفرانسی دیالوگ و امکداش‌لیق فورومو و فیلیسطین گنج‌لر و ایدمان ناظرلیگی‌نین امکداش‌لیغی ایله تشکیل اولونان "قودس 2018 ایسلام دونیاسی گنج‌لیک پایتاختی" پروگرامی‌نین آچیلیش مراسیمی فوریه‌نین 6-دا فیلیسطین جمهور باشقانی محمود عباس ین ائو صاحیبلیگینده و ایسلام امکداشلیق تشکیلاتی عضوو اولان اؤلکه‌لرین گنج‌لر و ایدمان ناظیرلری‌نین قاتیلیمی ایله کئچیریله‌جک.
